section_heading: Izrada projekta
paragraph_text: Nakon spajanja McDonnell Douglasa i Boeinga u 1997. godini, nova tvrtka je najavila nastavak proizvodnje MD-11 kao teretnog modela. Ipak 1998. Boeing je najavio gašenje MD-11 projekta nakon što se isporuče naručeni avioni.<ref>Boeing Announces Phase-Out of MD-11. Posljednja dva MD-11 su proizvedena tijekom lipnja i rujna 2000. i dostavljena tvrtki Lufthansa Cargo 2001. godine. Proizvodnja je završila zbog nedostatka prodaje, interne konkurencije s dvomotornim Boeingom 777 i vanjske konkurencije s Airbusom A330/A340. Budući da je u to vrijeme bila velika potražnja za teretnim zrakoplovima a teretna inačica 777 tada nije bila dostupna, mnoge aviotvrtke koje koriste MD-11 su bile zabrinute za prijelaz na 777 flotu, pogotovo jer nisu imali problema s prodajom njihovih MD-11 aviotvrtkama koje se bave prijevozom tereta.